Как да изберем най-подходящия за нас депозит?
За да направите най-добрия избор на депозит е важно да вземете предвид няколко неща: – Срок на депозита. Банките дават огромен избор – от 1 седмица до 36 месеца; – Искате ли да можете да теглите и довнасяте през срока на депозита? Имайте предвид, че ако изтеглите сума по депозита и това не е изрично договорено предварително условие по него, това се смята за нарушение на договора и ще Ви бъде изплатена значително по-ниска лихва, от първоначално договорената; – Искате ли авансово да разполагате с лихвата? При избора на депозит е важно да решите предварително дали искате да получите лихвата авансово, при откриването му, или ще Ви е необходима в края на периода; – Минимална сума за откриване. При някои видове депозити има минимална сума за откриване и/или олихвяване. Проверите това предварително, за да можете да я съобразите с парите, с които разполагате. Попитайте ни; – Лихва по депозита. Имайте предвид, че колкото по-дълъг е срока на депозита, толкова по – голяма е тя; – Валута на депозита. Важно е да решите дали искате да депозирате парите в лева или в друга валута. Различните банки предлагат различни възможности. Не забравяйте, че при депозитите различни от тези в лева или евро има значителен риск от промяна на валутния курс. Обмислете внимателно този риск.